
RAPORT COMUN SUPLIMENTAR
asupra proiectului de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi
 (PL. x 101/2012)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice  şi Comisia juridică, de disciplină şi imunităţi au fost sesizate spre dezbatere în fond cu proiectul de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi, transmis cu adresa nr.PL. x 101 din 4 mai 2012, înregistrat cu nr. 31/292 la Comisia juridică şi cu nr. 24/152 la Comisia pentru agricultură.
Senatul, în calitate de primă Cameră sesizată, a adoptat  proiectul de lege în şedinţa din 23 aprilie 2012, în condiţiile art. 75 alineatul (2) teza a III-a din Constituţia României, republicată.
 Potrivit prevederilor art. 75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ, prin avizul nr. 1162 din 2 noiembrie 2011, a avizat favorabil iniţiativa legislativă, cu observaţii şi propuneri.
Proiectul de lege are ca obiect de reglementare transmiterea unei suprafeţe de teren din domeniul privat al statului şi din administrarea Agenţiei Domeniilor Statului în domeniul privat al oraşului Fundulea, judeţul Călăraşi şi în administrarea consiliului local al oraşului Fundulea, în vederea constituirii/reconstituirii dreptului de proprietate..
Plenul Camerei Deputaţilor, în şedinţa din 12 martie 2013, în temeiul dispoziţiilor art. 70 din Regulamentul Camerei Deputaţilor, republicat, a hotărât retrimiterea proiectului de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi, Comisiei pentru agricultură, silvicultură, industrie alimentară şi servicii specifice şi Comisiei juridice, de disciplină şi imunităţi, în vederea unei noi examinări şi depunerii unui nou raport.
În conformitate cu prevederile art.61 din Regulamentul Camerei Deputaţilor, republicat, membrii Comisiei pentru agricultură au examinat proiectul de lege în şedinţa din 19 aprilie 2013. Membrii Comisiei juridice au examinat proiectul de lege în şedinţa din data de 3 septembrie 2013.
La dezbateri au fost prezenţi 22 deputaţi din totalul de 26 membri ai Comisie juridice, iar din partea Comisie pentru agricultură au fost prezenţi 33 deputaţi, din totalul de 34 membri ai acesteia.  

În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de respingere a proiectului de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi, întrucât, Agenţia Domeniilor Statului deţine în patrimoniu numai terenuri cu destinaţie agricolă, nu şi construcţii şi are competenţă numai în ceea ce priveşte reconstituirea dreptului de proprietate, nu şi pentru constituirea dreptului de proprietate.

Suprafaţa de teren ce face obiectul reglementării se află în totalitate în domeniul public al statului şi nu în domeniul privat.
În raport cu obiectul şi conţinutul reglementării, proiectul de lege face parte din categoria legilor organice.
                  PREŞEDINTE,                                       PREŞEDINTE,
             Liviu Bogdan CIUCĂ                               Nini SĂPUNARU      
SECRETAR,



        SECRETAR,
         Theodor-Cătălin NICOLESCU

     Costel ŞOPTICĂ
   Consilier parlamentar,        Iuliana Fuiorea

Consilier parlamentar, Anton Păştinaru

